PMIndiaData/PMIndiaSum huggingface dataset:
భార‌త‌దేశం, ఇథియోపియా ల మ‌ధ్య‌ స‌మాచారం, క‌మ్యూనికేష‌న్‌ మరియు ప్రసార మాధ్యమాల రంగాలలో సహకారానికి ఉద్దేశించినటువంటి  ఒక ఒప్పందానికి ఆమోదం తెలిపిన మంత్రివర్గం

స‌మాచారం, క‌మ్యూనికేష‌న్‌, మీడియా రంగాలలో భార‌త‌దేశం, ఇథియోపియాల‌ మ‌ధ్య‌ స‌హ‌కారానికి ఉద్దేశించిన ఒప్పందంపైన సంత‌కాలు చేయ‌డానికి ప్ర‌ధాన మంత్రి శ్రీ న‌రేంద్ర మోదీ అధ్యక్షతన స‌మావేశ‌మైన కేంద్ర మంత్రివర్గం ఆమోదం తెలిపింది. నానాటికీ పెరుగుతున్న స‌మాచార రంగం, క‌మ్యూనికేష‌న్ రంగం, మీడియా రంగాల శ‌క్తిని సంపూర్ణంగా వినియోగించుకోవ‌డానికిగాను, త‌ద్వారా స‌మాచార వ్యాప్తిని చేయ‌డానికిగాను, ఇరు దేశాలకు చెందిన అణ‌గారిన వ‌ర్గాల‌కు ల‌బ్ధి చేకూరే అభివృద్ధి కోసం ఈ ఒప్పందం ఉప‌యోగ‌ప‌డుతుంది. ఈ ఒప్పందం ఇరు దేశాల మ‌ధ్య‌ ప‌ర‌స్ప‌రం ఏర్పాటు చేసుకొనే కార్య‌క్ర‌మాల‌ ద్వారా ప్ర‌జ‌లకు ప్ర‌జ‌ల‌కు మ‌ధ్య‌ బంధాల్ని బ‌లోపేతం చేస్తుంది. స‌మాచారం, క‌మ్యూనికేష‌న్‌, మీడియా రంగాలలో అనుస‌రిస్తున్న అత్యుత్త‌మ విధానాల‌ను ప‌ర‌స్ప‌రం పంచుకోవ‌డానికి ఈ కార్య‌క్ర‌మం మంచి అవ‌కాశాన్ని క‌ల్పిస్తుంది. రేడియో, ప్రింట్ మీడియా, టెలివిజన్, సోష‌ల్ మీడియా వంటి మాస్ మీడియా సాధనాల మ‌ధ్య‌ స‌హ‌కారాన్ని ఈ ఒప్పందం ప్రోత్స‌హిస్తుంది. త‌ద్వారా ఇరు దేశాల ప్ర‌జ‌ల‌కు మ‌రిన్ని అవ‌కాశాలు ల‌భిస్తాయి. అంతేకాదు, ప్ర‌జ‌ల్లో బాధ్య‌తాయుత‌మైన వాతావ‌ర‌ణం పెంపొందుతుంది. ఈ ఒప్పందం సంస్థాగ‌త విధి విధానాలను క‌లిగివుంటుంది. వీటి ద్వారా ప్రాతినిధ్యాల‌ను ఇచ్చి పుచ్చుకోవ‌డం జ‌రుగుతుంది. రెండు దేశాల సిబ్బంది రాక‌పోక‌లు సాగిస్తుంది. త‌ద్వారా ఇరు దేశాల సిబ్బంది అత్యుత్త‌మ విధానాల్ని అమ‌లు చేయ‌డం జ‌రుగుతుంది. దాంతో స‌మాన‌త్వం, అంద‌రినీ క‌లుపుకుపోయే వాతావ‌ర‌ణం ఏర్ప‌డుతుంది.
దేశ ప్రజలకు క్రిస్ మస్ శుభాకాంక్షలు తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ దేశ ప్రజలకు క్రిస్ మస్ శుభకామనలను తెలియజేశారు. “మీ అందరికీ సంతోషదాయకమైన క్రిస్ మస్ శుభాకాంక్షలు. ఏసు క్రీస్తు జీవితాన్ని మరియు ప్రబోధాలను మనం జ్ఞాపకం చేసుకొని పండుగ చేసుకొందాము. మనం శాంతిని, ఏకత భావాన్ని, ఇంకా కరుణను కలిగివుండాలంటూ ఆయన ఇచ్చిన సందేశం మన అందరికీ స్ఫూర్తినిస్తుంది” అని ప్రధాన మంత్రి అన్నారు.
‘ప్ర‌ధాన మంత్రి కృషి సించాయీ యోజన’ పురోగతిని సమీక్షించిన ప్రధాన మంత్రి శ్రీ న‌రేంద్ర మోదీ

ప్ర‌ధాన మంత్రి శ్రీ న‌రేంద్ర మోదీ కేంద్ర ప్రభుత్వ ప్రతిష్టాత్మక నీటిపారుదల పథకమైనటువంటి ‘ప్ర‌ధాన మంత్రి కృషి సించాయీ యోజన’ (పిఎమ్ కెఎస్ వై) పురోగతిని ఈ రోజు సమీక్షించారు. ప్రధాన మంత్రి కార్యాలయం (పిఎమ్ ఒ), నీతి ఆయోగ్ లకు చెందిన సీనియర్ అధికారులతో పాటు సంబంధిత వివిధ మంత్రిత్వ శాఖలకు చెందిన సీనియర్ అధికారులు కూడా ఈ సమావేశానికి హాజరయ్యారు. ప్రాధాన్యం కలిగివున్న 99 నీటిపారుదల ప్రాజెక్టులలో 5.22 లక్షల హెక్టార్లకు నీటిపారుదల సదుపాయాన్ని సమకూర్చగల 21 నీటిపారుదల ప్రాజెక్టులు 2017 జూన్ కల్లా పూర్తి అయ్యే అవకాశం ఉన్నట్లు ఈ సందర్భంగా అధికారులు వివరించారు. వీటికి అదనంగా ప్రాధాన్యం కలిగివున్నటువంటి 45 నీటిపారుదల ప్రాజెక్టుల పనులు మహారాష్ట్ర, మధ్య ప్రదేశ్ మరియు ఒడిశాలలో చక్కని పురోగమన దశలో ఉన్నాయి; ఇవి అనుకున్న సమయం కన్నా ముందుగానే పూర్తి అయ్యేందుకు అవకాశం ఉంది. త్వరలో పూర్తి కానున్న నీటిపారుదల పథకాలలో భాగంగా బిందు సేద్యంపైన, సూక్ష్మ సేద్యంపైన గరిష్ఠ శ్రద్ధ తీసుకోవలసిందిగా అధికారులకు ప్రధాన మంత్రి విజ్ఞ‌ప్తి చేశారు. ఈ ప్రాజెక్టులకు సంబంధించి కమాండ్ ఏరియాలలో జల వినియోగ పద్ధతులను, సమర్ధమైన పంటల నమూనాలను రూపొందించడంలో వివిధ ప్రభుత్వ విభాగాలు, కృషి విజ్ఞ‌ాన కేంద్రాలు మరియు వ్యవసాయ విశ్వవిద్యాలయాల మధ్య సమన్విత చర్యలు ఉండాలని ఆయన పిలుపునిచ్చారు. పిఎమ్ కెఎస్ వై కోసం సమగ్రమైన, అవిభాజ్యమైన విజన్ తో పని చేయాలని అధికారులకు ప్రధాన మంత్రి ఉద్బోధించారు. నీటిపారుదల ప్రాజెక్టుల పురోగతిని పర్యవేక్షించేందుకు స్పేస్ అప్లికేషన్ లతో సహా అందుబాటులోని అధునాతన సాంకేతిక విజ్ఞ‌ానాన్ని ఉపయోగించుకోవాలని కూడా ఆయన సూచించారు.
యూత్ ఎక్స్ ఛేంజ్ ప్రోగ్రాముల పై విదేశాలతో అవగాహనపూర్వక ఒప్పందాలు

యూత్ ఎక్స్ ఛేంజ్ ప్రోగ్రాముల నిర్వహణపై బహ్రెయిన్, కువైట్, నేపాల్, దక్షిణ కొరియా, శ్రీలంక, వియత్నామ్, మరియు బి ఆర్ ఐ సి ఎస్ దేశాలతో అవగాహనపూర్వక ఒప్పందాలు (ఎమ్ ఒ యు లు) కుదుర్చుకొన్న సంగతిని మంత్రిమండలి దృష్టికి తీసుకువచ్చారు. ఈ రోజు జరిగిన కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఇంటర్ నేషనల్ యూత్ ఎక్స్ ఛేంజ్ ప్రోగ్రాములు వేరు వేరు దేశాలకు చెందిన యువతీయువకులలో ఆలోచనల, విలువల పరస్పర మార్పిడిని ప్రోత్సహించడానికి ఉద్దేశించినవి. ఈ కార్యక్రమాలు యువజనులలో అంతర్జాతీయ దృష్టికోణాన్ని పెంపొందింపచేయడంలోనూ తోడ్పడుతాయి. అంతే కాకుండా, ఒక దేశానికి, మరొక దేశపు ప్రజలకు సంబంధాలను నెలకొల్పడం ద్వారా దేశాల మధ్య శాంతిని, గ్రహణ శక్తిని ఈ కార్యక్రమాలు వర్ధిల్లజేయగలుగుతాయి. ఆయా దేశాల మధ్య స్నేహ సంబంధాలను సైతం పటిష్టపరచగలుగుతాయి.
మహారాష్ట్రలోని వార్దా నుండి వచ్చిన అణగారిన వర్గాల విద్యార్థినీవిద్యార్థుల బృందాన్ని కలుసుకొన్న ప్రధాన మంత్రి శ్రీ నరేంద్ర మోదీ

ప్రధాన మంత్రి శ్రీ నరేంద్ర మోదీ ఈ రోజు న్యూ ఢిల్లీలో మహారాష్ట్ర లోని వార్దా నుండి వచ్చిన అణగారిన వర్గాల విద్యార్థినీ విద్యార్థుల బృందంతో భేటీ అయ్యారు. ఈ విద్యార్థులందరూ “సప్నే సచ్ హువే” పేరిట ఒక సేవా సంస్థ నిర్వహించిన ఢిల్లీ యాత్రకు విచ్చేశారు.
భూ విజ్ఞాన శాస్త్రం మ‌రియు ఖ‌నిజ వ‌న‌రుల రంగం లో భార‌త‌దేశాని కి, బ్రెజిల్ కు మ‌ధ్య స‌హ‌కారాని కి ఉద్దేశించినటు ఎంఒయు కు ఆమోదం తెలిపిన మంత్రిమండ‌లి

‘‘భూ విజ్ఞాన శాస్త్రం మ‌రియు ఖ‌నిజ వ‌న‌రుల రంగం లో స‌హ‌కారం’’ కోసం రిప‌బ్లిక్ ఆఫ్ ఇండియా గ‌నుల మంత్రిత్వ శాఖ పరిధి లోని భార‌త భూ వైజ్ఞానిక్ స‌ర్వేక్ష‌ణ్ (జిఎస్ఐ) మ‌రియు ఫెడ‌రేటివ్ రిప‌బ్లిక్ ఆఫ్ బ్రెజిల్ కు చెందిన జియాలజిక‌ల్ స‌ర్వే ఆఫ్ బ్రెజిల్- సిఆర్ పిఎమ్ సంత‌కాలు చేయ‌వ‌ల‌సి ఉన్న ఒక అవ‌గాహ‌న పూర్వ‌క ఒప్పంద ప‌త్రాని కి (ఎంఒయు కు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ ఎంఒయు భూ విజ్ఞాన శాస్త్రం మ‌రియు ఖ‌నిజ వ‌న‌రుల రంగం లో స‌హ‌కారం కోసం ఉద్దేశించిన ఒక సంస్థాగ‌త యంత్రాంగాన్ని ఏర్పాటు చేసుకొనేందుకు రిప‌బ్లిక్ ఆఫ్ ఇండియా గ‌నుల మంత్రిత్వ శాఖ కు చెందిన భారతీయ భూవైజ్ఞానిక్ స‌ర్వేక్ష‌ణ్ సంస్థ కు మ‌రియు ఫెడ‌రేటివ్ రిపబ్లిక్ ఆఫ్ బ్రెజిల్ కు చెందిన గ‌నులు మ‌రియు శ‌క్తి మంత్రిత్వ శాఖ లోని సిపిఆర్ఎమ్ కు మార్గాన్ని సుగమం చేస్తుంది.
భోపాల్ లో నేష‌న‌ల్ ఇన్‌స్టిట్యూట్ ఆఫ్ మెంట‌ల్ హెల్త్ రీహేబిలిటేష‌న్ ను ఏర్పాటు చేసేందుకు ఆమోదం తెలిపిన మంత్రివ‌ర్గం

భోపాల్ లో నేష‌న‌ల్ ఇన్‌స్టిట్యూట్ ఆఫ్ మెంట‌ల్ హెల్త్ రీహేబిలిటేష‌న్ (ఎన్ఐఎమ్ హెచ్ఆర్‌) ను ఏర్పాటు చేసేందుకు ప్ర‌ధాన మంత్రి శ్రీ న‌రేంద్ర‌మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. సొసైటీస్ రిజిస్ట్రేష‌న్ యాక్ట్, 1860 లో భాగంగా ఒక సొసైటీగా దీనిని స్థాపిస్తారు. ఇది డిపార్ట్‌మెంట్ ఆఫ్ ఎంప‌వ‌ర్‌మెంట్ ఆఫ్ ప‌ర్సన్స్‌ విత్ డిసబిలిటీస్ ఆధ్వ‌ర్యంలో ప‌ని చేస్తుంది. ఈ ప్రోజెక్టు యొక్క సంచిత అంచ‌నా వ్య‌యం మొద‌టి 3 సంవ‌త్స‌రాల‌లో 179.54 కోట్ల రూపాయ‌లుగా ఉంటుంది. దీనిలో 128.54 కోట్ల పున‌రావృత్తం కాని వ్య‌యంతో పాటు 51 కోట్ల రూపాయ‌ల పున‌రావృత్త వ్య‌యం క‌లిసి ఉంటుంది. జాయింట్ సెక్ర‌ట‌రీ స్థాయి పోస్టులు మూడింటిని సృష్టించే ప్ర‌తిపాద‌న‌ను కూడా కేంద్ర మంత్రివ‌ర్గం ఆమోదించింది. వీటిలో ఇన్‌స్టిట్యూట్ డైరెక్ట‌ర్ ప‌ద‌వి ఒక‌టి , మరియు ప్రొఫెస‌ర్ పోస్టులు రెండు కలసి ఉంటాయి. మాన‌సిక స్వ‌స్థ‌త పున‌రావాసం రంగంలో డిప్లొమా, స‌ర్టిఫికెట్‌, గ్రాడ్యుయేట్‌, పోస్ట్ గ్రాడ్యుయేట్‌, ఎమ్‌ఫిల్ డిగ్రీల‌ను అందించ‌డం కోసం 12 కోర్సుల‌ను ఈ సంస్థ నిర్వ‌హించనుంది. ఈ సంస్థ లో వివిధ కోర్సుల‌లో చేర్చుకొనే విద్యార్థుల సంఖ్య 5 సంవ‌త్స‌రాల వ్య‌వ‌ధిలో 400కు మించగలదని భావిస్తున్నారు. ఈ సంస్థ స్థాప‌న‌కు గాను భోపాల్ లో 5 ఎక‌రాల భూమిని మ‌ధ్య ప్ర‌దేశ్ ప్ర‌భుత్వం కేటాయించింది. ఈ సంస్థ‌ను 3 సంవ‌త్స‌రాల లోప‌ల రెండు ద‌శ‌ల‌లో నెల‌కొల్పుతారు. సంస్థ యొక్క సివిల్ మ‌రియు ఎల‌క్ట్రిక‌ల్ ప‌నుల‌ను రెండు సంవత్సరాల లో పూర్తి చేస్తారు. సంస్థ భ‌వ‌న నిర్మాణం జరిగే కాలంలోనే భోపాల్ లో అద్దె భ‌వ‌నంలో ఈ సంస్థ సర్టిఫికెట్ డిప్లొమా కోర్సులను బోధిస్తుంది; అలాగే ఒపిడి సేవలను కూడా అందిస్తుంది. ఆ త‌రువాత, ఈ సంస్థ మాన‌సిక అస్వ‌స్థ‌త బారిన పడిన వ్య‌క్తుల‌కు పూర్తి స్థాయి పున‌రావాస సేవ‌ల‌ను అందిస్తుంది. అంతేకాకుండా, మాస్ట‌ర్స్ డిగ్రీ, ఇంకా ఎమ్‌ఫిల్ వ‌ర‌కు కోర్సుల‌ను కూడా నిర్వ‌హిస్తుంది. మాన‌సిక స్వ‌స్థ‌త పున‌రావాసం రంగంలో ఎన్ఐఎమ్‌హెచ్ఆర్ దేశంలోనే ఈ త‌ర‌హా ఒక‌టో సంస్థ‌గా ఉంటుంది. మాన‌సిక అస్వ‌స్థ‌త బారిన ప‌డిన వ్య‌క్తుల‌కు దీటైన పున‌రావాసాన్ని అందించ‌డం కోసం త‌గిన న‌మూనాల‌ను అభివృద్ధి ప‌రచ‌డంలో ఈ సంస్థ ప్ర‌భుత్వానికి స‌హాయ‌కారిగా ఉంటుంది.
ప్రముఖ తెలుగు సినిమా పాటల రచయిత సిరివెన్నెల సీతారామశాస్త్రి మృతికి ప్రధానమంత్రి సంతాపం

ప్రసిద్ధ తెలుగు సినిమా పాటల రచయిత, పద్మశ్రీ అవార్డు గ్రహీత సిరివెన్నెల సీతారామ శాస్త్రి మృతిపై ప్రధానమంత్రి శ్రీ న‌రేంద్ర మోదీ ప్రగాఢ సంతాపం వెలిబుచ్చారు. ఈ మేరకు ఒక ట్వీట్‌ ద్వారా ఇచ్చిన సందేశంలో- “అద్భుత ప్రతిభాశాలి శ్రీ సిరివెన్నెల సీతారామ శాస్త్రిగారు కన్నుమూశారన్న వార్త నన్నెంతో బాధించింది. ఆయన కలం నుంచి జాలువారిన అనేక రచనలలో కవితా వైభవం పరిమళించడంతోపాటు ఆయన బహుముఖ ప్రజ్ఞ స్పష్టంగా కనిపిస్తూంటుంది. తెలుగు భాషకు ప్రాచుర్యం కల్పించడం కోసం ఆయన ఎనలేని కృషి చేశారు. ఆయన కుటుంబ సభ్యులకు, మిత్రులకు ఈ సందర్భంగా నా సానుభూతి తెలియజేస్తున్నాను… ఓం శాంతి” అని ప్రధానమంత్రి పేర్కొన్నారు.”
జమ్మూ కశ్మీర్లో ప్రధాన మంత్రి

శ్రీనగర్లో జరిగిన బహిరంగ సభలో ప్రధాని మాట్లాడుతూ.. రాష్ట్రానికి 80 వేల కోట్ల రూపాయల ప్యాకేజీని ప్రకటన 450 మెగావాట్ల బాగ్లిహార్ జల విద్యుత్ ప్రాజెక్టు రెండో దశ ప్రారంభం, రాంబన్లోని చందర్కోట్ వద్ద జాతీయ రహదారి 44 వద్ద ఉదమ్పూర్ – రాంబన్, రాంబన్ – బనిహాల్ సెక్షన్ల మధ్య నాలుగు వరుసల రహదారికి శంకుస్థాపన ప్రధాన మంత్రి, శ్రీ నరేంద్ర మోదీ గారు జమ్మూ కశ్మీర్ రాష్ట్రానికి 80 వేల కోట్ల రూపాయల అభివృద్ధి ప్యాకేజీని ప్రకటించారు. శ్రీనగర్లోని షేర్ – ఎ – కశ్మీరీ స్టేడియంలో జరిగిన బహిరంగ సభలో మాట్లాడారు. మాజీ ప్రధాని అటల్ బిహారీ వాజ్పేయి గారి కశ్మీరియత్ (కశ్మీర్ సంస్కృతి), జమూరియత్ (ప్రజాస్వామ్యం), ఇన్సానియత్ (మానవత్వం) అనే మాటలను మరోసారి గుర్తుచేశారు. భారత దేశంలో సూఫీ సంస్కృతిని ప్రధాన మంత్రి గారు గుర్తుచేస్తూ.. కశ్మీరీ సంస్కృతి లేకుండా భారతదేశం సంపూర్ణం కాదని తెలిపారు. జమూరియత్ (ప్రజాస్వామ్యం) పై కశ్మీరీ ప్రజలు నమ్మకాన్ని పెంచుంటున్నారని ప్రశంసించారు. ఇన్సానియత్ (మానవత్వం) ఆధారంగా జమ్మూ కశ్మీర్ అభివృద్ధి జరగాల్సిన అవసరం ఉందన్నారు. తమ ప్రభుత్వం “సబ్ కా సాథ్, సబ్ కా వికాస్” అనే నినాదంతో పనిచేస్తోందని ప్రధాన మంత్రి వివరించారు. తద్వారా దేశంలోని మూల మూలలకు ప్రగతి విస్తరించటం తప్పనిసరి అని తెలిపారు. జమ్మూ కశ్మీర్ రాష్ట్రానికి పునర్వైభవం రావాలని.. ఈ రాష్ట్రాన్ని సందర్శించేందుకు దేశ ప్రజలు డబ్బులు కూడబెట్టుకునే వారని ప్రధాని అన్నారు. పర్యాటక రంగంతో పాటు ఇక్కడి పశ్మినా (కశ్మీర్లో మాత్రమే దొరికే నాణ్యమైన ఉన్ని) , కుంకుమ పువ్వునకు భారత దేశంలో మంచి డిమాండ్ ఉందన్నారు. అంతకుముందు ప్రధాన మంత్రి బగ్లిహార్లో 450 మెగావాట్ల జల విద్యుత్ ప్రాజెక్టు రెండో దశను ప్రారంభించారు. రాంబన్లోని చందర్కోట్ వద్ద జాతీయ రహదారి 44 వద్ద ఉదమ్పూర్ – రాంబన్, రాంబన్ – బనిహాల్ సెక్షన్ల మధ్య నాలుగు వరుసల రహదారికి శంకుస్థాపన చేశారు. 175 గిగావాట్ల ప్రతిష్ఠాత్మక ప్రాజెక్టు ద్వారా పునరుత్పాదక విద్యుత్ ఉత్పత్తిలో కేంద్ర ప్రభుత్వం తీసుకుంటున్న చొరవను ఈ సందర్భంగా ప్రధాని వివరించారు. ప్రపంచ వ్యాప్తంగా కలవర పెడుతున్న వాతావరణ మార్పులను ఎదుర్కునేందుకు ఇదో మంచి కార్యక్రమమని తెలిపారు. శ్రీనగర్లో జమ్మూ, కశ్మీర్ రాష్ట్రానికి 80 వేల కోట్ల రూపాయల ప్యాకేజీని ప్రకటించిన ప్రధాన మంత్రి.. ఈ ప్యాకేజీ ద్వారా రాష్ట్రానికి కొత్త శక్తితో పాటు యువతకు ఉపాధి కల్పించేందుకు ఉపయోగపడుతుందన్నారు.
మాతృ మరణాల నిష్పత్తి లో చెప్పుకోదగిన క్షీణత నమోదు అయినందుకు ప్రశంస ను  వ్యక్తం చేసిన ప్రధాన మంత్రి

కాన్పు ల సంబంధి మరణాల నిష్పత్తి 2014-16 మధ్య కాలం లో ఒక లక్ష సజీవ జననాల కు గాను 130 గా నమోదై, 2018-20 మధ్య కాలానికి వచ్చే సరికి ఆ ధోరణి కాస్తా ఒక లక్ష సజీవ జననాల కు గాను 97 స్థాయి కి చెప్పుకోదగ్గ రీతి లో క్షీణించినందుకు ప్రధాన మంత్రి శ్రీ నరేంద్ర మోదీ ప్రశంస ను వ్యక్తం చేశారు. మహిళల సశక్తీకరణ కు సంబంధించిన అన్ని దశ లు చాలా ప్రబలం గా ఉన్నాయి అని ప్రధాన మంత్రి స్పష్టం చేశారు. ఆరోగ్యం మరియు కుటుంబ సంక్షేమం శాఖ కేంద్ర మంత్రి శ్రీ మన్ సుఖ్ మాండవియ చేసిన ట్వీట్ ను ప్రధాన మంత్రి మరొక ట్వీట్ లో ప్రస్తావిస్తూ – ‘‘ఇది చాలా ప్రోత్సాహకరమైనటువంటి ధోరణి. ఈ మార్పు ను చూసినందుకు సంతోషం గా ఉంది. మహిళల సశక్తీకరణ కు సంబంధించిన అన్ని దశల ను వృద్ధి చెందింప చేసే విషయం లో మన శ్రద్ధ చాలా సుస్థిరం గా ఉంటోంది.’’ అని పేర్కొన్నారు.
వయోజనుల లో 75 శాతం మంది కి పైగా టీకామందు రెండు డోజుల ను ఇప్పించడం పూర్తికావడం పట్ల సంతోషాన్ని వ్యక్తం చేసిన ప్రధాన మంత్రి

వయోజనుల లో 75 శాతం మంది కి పైగా టీకామందు రెండు డోజుల ను ఇప్పించడం అనేది పూర్తి కావడం పట్ల ప్ర‌ధాన మంత్రి శ్రీ న‌రేంద్ర మోదీ సంతోషాన్ని వ్యక్తం చేశారు. ఆరోగ్యం మరియు కుటుంబ సంక్షేమం శాఖ కేంద్ర మంత్రి డాక్టర్ మన్ సుఖ్ మాండవియ చేసిన ఒక ట్వీట్ కు ప్రధాన మంత్రి ప్రత్యుత్తరాన్ని ఇస్తూ – ‘‘వయోజనుల లో 75 శాతం మంది కి పైగా టీకామందు తాలూకు రెండు డోజుల ను ఇప్పించడం పూర్తి అయింది. ప్రాముఖ్యం గల ఈ కార్యానికి గాను మన తోటి పౌరులు అందరి కి ఇవే అభినందన లు. టీకామందు ను ఇప్పించాలనే మన కార్యక్రమాన్ని సఫలం చేస్తున్నటువంటి వారందరిని చూసుకొని గర్వపడుతున్నాను.’’ అని ఆ ట్వీట్ లో పేర్కొన్నారు.
శ్రీ శేఖ్ సుల్ తాన్ బిన్ జాయద్ అల్ నాహ్ యాన్ కన్నుమూత పట్ల సంతాపం తెలిపిన ప్రధాన మంత్రి

‘‘శ్రీ శేఖ్ సుల్ తాన్ బిన్ జాయద్ అల్ నాహ్ యాన్ కన్నుమూత పట్ల యుఎఇ అధ్యక్షుడు శ్రీ శేఖ్ ఖలీఫా బిన్ జాయద్ అల్ నాహ్ యాన్ కు ప్రగాఢ సంతాపాన్ని ప్రధాన మంత్రి శ్రీ నరేంద్ర మోదీ వ్యక్తం చేశారు. ఈ క్లేశ భరిత ఘడియల లో యుఎఇ ప్రజల కు మరియు అల్ నాహ్ యాన్ కుటుంబాని కి కలిగిన శోకం లో మేము పాలు పంచుకొంటున్నాము. దివంగత నేత ఆత్మ కు శాంతి లభించు గాక’’ అని ఒక సందేశం లో ప్రధాన మంత్రి పేర్కొన్నారు.
మధ్యప్రదేశ్ లోని బేతూల్ లో ఓ దుర్ఘటన కారణం గా ప్రాణనష్టం సంభవించిందుకు సంతాపాన్నివ్యక్తం చేసిన ప్రధాన మంత్రి

మధ్య ప్రదేశ్ లోని బేతూల్ లో జరిగిన ఒక దుర్ఘటన కారణం గా ప్రాణనష్టం సంభవించినందుకు ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు. బాధితుల కు ప్రధాన మంత్రి జాతీయ సహాయ నిధి (పిఎమ్ఎన్ఆర్ఎఫ్) నుండి పరిహారాన్ని ఇవ్వడం జరుగుతుందని కూడా ప్రధాన మంత్రి ప్రకటించారు. ప్రధాన మంత్రి కార్యాలయం ఒక ట్వీట్ లో – ‘‘ఎంపీ లోని బేతూల్ లో ఓ దుర్ఘటన కారణం గా ప్రాణ నష్టం వాటిల్లినందుకు నేను దు:ఖిస్తున్నాను. శోకం లో మునిగిపోయిన కుటుంబాల కు నా సంతాపాన్ని వ్యక్తం చేస్తున్నాను. ఈ దుర్ఘటన లో గాయపడ్డ వ్యక్తులు త్వరలో స్వస్థులు అవ్వాలని నేను కోరుకొంటున్నాను. చనిపోయిన వ్యక్తుల దగ్గరి సంబంధికుల కు 2 లక్షల రూపాయల వంతున పరిహారాన్ని ప్రధాన మంత్రి జాతీయ సహాయ నిధి (పిఎమ్ఎన్ఆర్ఎఫ్) నుండి ఇవ్వడం జరుగుతుంది. గాయపడ్డ వ్యక్తుల కు 50,000 రూపాయల వంతున ఇవ్వడం జరుగుతుంది : ప్రధాన మంత్రి’’ అని తెలిపింది.
వారణాసికి చెందిన వైద్యులు, అనుబంధ వైద్య సిబ్బంది, ఇతర ఫ్రంట్‌-లైన్ ఆరోగ్య కార్యకర్తలతో మే నెల 21వ తేదీన సంభాషించనున్న – ప్రధానమంత్రి

వారణాసికి చెందిన వైద్యులు, పారామెడికల్ సిబ్బంది మరియు ఇతర ఫ్రంట్‌-లైన్ ఆరోగ్య కార్యకర్తలతో, ప్రధానమంత్రి శ్రీ నరేంద్ర మోదీ 2121 మే, 21వ తేదీ ఉదయం 11 గంటలకు దృశ్య మాధ్యమం ద్వారా సంభాషించనున్నారు. ఇటీవల డి.ఆర్.డి.ఓ. మరియు భారత సైన్యం సంయుక్త సహకారంతో ప్రారంభమైన, పండిట్ రాజన్ మిశ్రా కోవిడ్ హాస్పిటల్‌ తో సహా వారణాసిలోని వివిధ కోవిడ్ ఆసుపత్రు ల పనితీరును ప్రధానమంత్రి సమీక్షించనున్నారు. వారణాసి జిల్లాలో ఉన్న కోవిడ్ కాని ఇతర ఆసుపత్రుల పనితీరును కూడా, ఆయన, ఈ సందర్భంగా సమీక్షించనున్నారు. వారణాసిలో కోవిడ్ రెండవ దశ తీవ్రత ను పరిష్కరించడానికి జరుగుతున్న ప్రయత్నాలతో పాటు, భవిష్యత్తు కోసం చేపడుతున్న సన్నాహకాల గురించి కూడా ప్రధానమంత్రి ఈ సందర్భంగా చర్చించనున్నారు.
ఇండియా ఆఫ్రికా ఫోరం శిఖ‌రాగ్ర స‌మావేశం నేప‌థ్యంలో  ఆఫ్రికా నేత‌ల‌తో ప్ర‌ధాని శ్రీ న‌రేంద్ర మోదీ ద్వైపాక్షిక స‌మావేశాలు

న్యూఢిల్లీలో భార‌త్ – ఆఫ్రికా ఫోరం శిఖ‌రాగ్ర స‌మావేశ నేప‌థ్యంలో ఆఫ్రికా నేత‌ల‌తో ప్ర‌ధాని శ్రీ న‌రేంద్ర మోదీ ద్వైపాక్షిక స‌మావేశాలు నిర్వ‌హించారు. ఆఫ్రిక‌న్ యూనియ‌న్ ఛైర్మ‌న్, జింబాబ్వే అధ్య‌క్షుడు శ్రీ రాబ‌ర్ట్ ముగాబే తో ప్ర‌ధాని శ్రీ న‌రేంద్రే మోదీ స‌మావేశ‌మ‌య్యారు. ఐక్య‌రాజ్య‌స‌మితి సంస్క‌ర‌ణ‌లు, ఉగ్ర‌వాద ముప్పు అంశాల‌తో పాటు ఇరుదేశాలకు చెందిన ప‌లు ఉమ్మ‌డి అంశాల‌పైన ఇరునేత‌లు చ‌ర్చించారు. భార‌త‌దేశం, జింబాబ్వేల మ‌ధ్య‌ గ‌ల సుహృద్భావ ద్వైపాక్షిక బంధాల‌పైన ప్ర‌ధాని మాట్లాడారు. జింబాబ్వే అధ్య‌క్షుడు శ్రీ ముగాబే ఇండియా ఆఫ్రికా ఫోరం శిఖ‌రాగ్ర స‌మావేశానికి స‌హ అధ్య‌క్షునిగా ఉన్నారు. ఈ స‌మావేశానికి జ‌రుగుతున్న ఏర్పాట్లును ఇరు నేత‌లు స‌మీక్షించారు. ఘ‌నా దేశ అధ్య‌క్షుడు శ్రీ జాన్ డ్రమాని మ‌హామాతోనూ ప్ర‌ధాని స‌మావేశ‌మ‌య్యారు. ఇరు దేశాల మ‌ధ్య‌ గ‌ల సంబంధాలు, వాణిజ్య అభివృద్ధి చ‌ర్చ‌కు వ‌చ్చాయి. వ్య‌వ‌సాయం, ఇన్ఫ‌ర్మేష‌న్ టెక్నాల‌జీ, నైపుణ్యాల అభివృద్ధి, సైబ‌ర్ సెక్యూరిటీ, స‌ముద్ర జ‌లాల్లో భ‌ధ్ర‌తలాంటి ప‌లు ప్రాధాన్య‌త‌ల‌గ‌ల అంశాలు ఇరునేత‌ల మ‌ధ్య‌ చ‌ర్చ‌కు వ‌చ్చాయి. స్వాజిలాండ్ రాజు శ్రీ ఎంస్వతి III తో ప్ర‌ధాని స‌మావేశ‌మ‌య్యారు. త‌మ‌ దేశ అభివృద్ధి కోసం చేప‌డుతున్న ప‌లు కార్య‌క్ర‌మాల‌ను రాజు శ్రీ ఎంస్వ‌తి ఈ స‌మావేశంలో పేర్కొన్నారు. ప్రాథ‌మిక సౌక‌ర్యాల క‌ల్ప‌న‌, పునః వినియోగ ఇంధ‌నాల త‌యారీ, నైపుణ్యాల అభివృద్ధి త‌దిత‌ర అంశాల‌పై ఆయ‌న మాట్లాడారు. స్వాజిలాండ్ దేశ రాజు నాయ‌క‌త్వ ప‌టిమ‌ను, దూర‌దృష్టిని ప్ర‌ధాని శ్రీ న‌రేంద్ర మోదీ అభినందించారు. ఆ దేశ అభివృద్ధికి భార‌త‌దేశ సాయం త‌ప్ప‌కుండా ఉంటుంద‌ని హామీ ఇచ్చారు. బెనిన్ దేశ అధ్య‌క్షుడు డాక్ట‌ర్ బోని య‌వితో ప్ర‌ధాని స‌మావేశ‌మ‌య్యారు. ఇరుదేశాల మ‌ధ్య‌ పెరుగ‌తున్న ఆర్థిక బంధంపైన ఇరు దేశాల‌ నేత‌లు మాట్లాడుకున్నారు. వ్య‌వ‌సాయంలో యాంత్రీక‌ర‌ణ‌, విద్యుత్ ఉత్ప‌త్తి, నీటి స‌ర‌ఫ‌రా, ర‌వాణాలాంటి ప‌లు అంశాలు చ‌ర్చ‌కు వ‌చ్చాయి. నైజీరియా అధ్య‌క్షుడు శ్రీ మొహ‌మ్మ‌ద్ బుహారితో ప్ర‌ధాని స‌మావేశ‌మ‌య్యారు. చ‌మురు అన్వేష‌ణ‌, ర‌క్ష‌ణ రంగాల స‌హ‌కారం, ఐక్య‌రాజ్య‌స‌మితి సంస్క‌ర‌ణ‌లు మొద‌లైన అంశాలు ఇరు నేత‌ల మ‌ధ్య‌ ప్ర‌ధానంగా చ‌ర్చ‌కు వ‌చ్చాయి. కెన్యా అధ్య‌క్షుడు శ్రీ యుహురు కెన్యాట్టాతో స‌మావేశ‌మైన ప్ర‌ధాని ఇరు దేశాల మ‌ధ్య‌ స‌హ‌కారానికి అవ‌కాశ‌మున్న ప‌లు అంశాల‌పైన చ‌ర్చించారు. ఆరోగ్య రంగం, ప్రాథ‌మిక సౌక‌ర్యాల క‌ల్ప‌న‌, వాణిజ్యం, ఆర్థిక బంధాలు మొద‌లైన అంశాలు చ‌ర్చ‌కు వ‌చ్చాయి. ఇరు దేశాల మ‌ధ్య‌ గ‌ల చారిత్రాత్మ‌క బంధం, కెన్యాలో నివ‌సిస్తున్న భార‌తీయ సంత‌తి గురించి ఈ సంద‌ర్భంగా ఇరు దేశాల‌ నేత‌లు మాట్లాడుకున్నారు. ఉగ్ర‌వాదం, ఐక్య‌రాజ్య‌స‌మితి సంస్క‌ర‌ణ‌లు కూడా ఇరు దేశాల‌ నేత‌ల చ‌ర్చ‌ల్లో ప్ర‌స్తావ‌న‌కు వ‌చ్చాయి. ద‌క్షిణ ఆఫ్రికా అధ్య‌క్షుడు శ్రీ జాక‌బ్ జుమాతో ప్ర‌ధాని స‌మావేశ‌మ‌య్యారు. ఇరు దేశాల మ‌ధ్య‌ చారిత్రాత్మ‌క బంధం గురించి ఇరునేత‌లు ముచ్చ‌టించుకున్నారు. ఉగ్ర‌వాదం, ఐక్య‌రాజ్య‌స‌మితి భ‌ద్ర‌తా మండ‌లి సంస్క‌ర‌ణ‌లు, ప్ర‌పంచ‌పాల‌నా వ్య‌వ‌స్థ‌ల సంస్క‌ర‌ణ‌లు మొద‌లైన అంశాలు ఇరు నేత‌ల మ‌ధ్య‌ చ‌ర్చ‌కు వ‌చ్చాయి. ఉగాండా అధ్య‌క్షుడు శ్రీ యోహెరి ముసెవెనితో ప్ర‌ధాని స‌మావేశ‌మ‌య్యారు. ఇరు దేశాల మ‌ధ్య‌ స‌త్ సంబంధాల పెంపుపైన ఇరు నేత‌లు చ‌ర్చించారు. ప‌ర‌స‌స్ప‌రం న‌మ్మ‌కం పెరిగేలా ఇరు దేశాల మ‌ధ్య‌ సంబంధాలు అభివృద్ధి చెందాల‌ని నేత‌లు ఆకాంక్షించారు.
ఆచార్య కృపలానీ జయంతి నాడు ఆయన ను స్మరించుకొన్న ప్రధాన మంత్రి

భారతదేశ స్వాతంత్య్ర సంగ్రామాని కి ఆచార్య కృపలానీ గారు అందించిన తోడ్పాటు ను ప్రధాన మంత్రి శ్రీ నరేంద్ర మోదీ జ్ఞప్తి కి తెచ్చుకొన్నారు. ఈ రోజు న ఆచార్య కృపలానీ గారి జయంతి సందర్భం లో, ప్రధాన మంత్రి ఆయన ను మన దేశం పట్ల ఆయన కు గల గొప్పదైనటువంటి దృష్టికోణానికి గాను ప్రశంసించారు. అలాగేక, పర్యావరణ పరిరక్షణ దిశ లో, సామాజిక సాధికారిత కల్పన దిశ లో ఆచార్య కృపలానీ గారు అందించిన తోడ్పాటు ను సైతం ప్రధాన మంత్రి కొనియాడారు. ప్రధాన మంత్రి ఒక ట్వీట్ లో – ‘‘బాపూ జీ నాయకత్వం లో జరిగిన భారతదేశం యొక్క స్వాతంత్య్ర సమరం లో ఆచార్య కృపలానీ గారు అందరి కంటే ముందు వరుస లో నిలచారు. ఆయన కు మన దేశం పట్ల ఒక గొప్పదైన దృష్టి కోణం అంటూ ఉండింది. మరి దానిని సాకారం చేయడం కోసం పార్లమెంటు సభ్యుని హోదా లో ఆయన కృషి చేశారు. పర్యావరణ పరిరక్షణ దిశ లోను, సామాజిక సాధికారిత కల్పన దిశ లోను ఆయన అపారమైన తోడ్పాటు ను అందించారు. ఆచార్య కృపలానీ గారి ని ఆయన జయంతి సందర్భం లో స్మరించుకొంటున్నాను.’’ అని పేర్కొన్నారు.
టెక్సాస్ లోని హ్యూస్ట‌న్ లో దావూదీ బోహ్రా స‌ముదాయాని కి చెందిన స‌భ్యుల తో స‌మావేశ‌మైన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ టెక్సాస్ లోని హ్యూస్ట‌న్ లో దావూదీ బోహ్రా స‌ముదాయాని కి చెందిన స‌భ్యుల తో నేడు భేటీ అయ్యి, వారి తో సంభాషించారు. ఆ స‌ముదాయాని కి చెందిన స‌భ్యులు ప్ర‌ధాన మంత్రి ని స‌త్క‌రించారు. సంభాష‌ణ క్ర‌మం లో, దావూదీ బోహ్రా స‌భ్యులు స‌య్య‌ద్‌నా సాహబ్ తో ప్ర‌ధాన మంత్రి కి ఉన్న‌టువంటి సాహచర్యాన్ని గురించి ప్ర‌స్తావించారు. వారు కింద‌టి సంవ‌త్స‌రం లో ఇందౌర్ లో జ‌రిగిన వారి యొక్క సాముదాయక కార్యక్ర‌మాని కి శ్రీ న‌రేంద్ర మోదీ హాజ‌రు కావ‌డాన్ని కూడా గుర్తు కు తెచ్చారు. ఈ సంభాషణ అనంత‌రం ప్ర‌ధాన మంత్రి ట్విటర్ లో తన ప్రతిస్పందన ను వ్యక్తం చేస్తూ, “దావూదీ బోహ్రా స‌ముదాయం ప్ర‌పంచ వ్యాప్తంగా త‌నదైనటువంటి ఒక ప్రత్యేక గుర్తింపు ను తెచ్చుకొంది. వారి తో హ్యూస్ట‌న్ లో కొంత స‌మ‌యాన్ని వెచ్చించే అవ‌కాశం తో పాటు అనేక అంశాల పై సంభాషించే అవకాశం కూడా నాకు లభించింది” అని పేర్కొన్నారు.
2022 సెప్టెంబర్, 25వ తేదీన ప్రసారమైన ‘మన్-కీ-బాత్’ ఆధారంగా నమో-యాప్ క్విజ్‌ లో పాల్గొనవలసిందిగా ప్రజలను కోరిన – ప్రధానమంత్రి

2022 సెప్టెంబర్, 25వ తేదీన ప్రసారమైన 'మన్-కీ-బాత్' ఆధారంగా నమో యాప్‌ క్విజ్‌ లో పాల్గొనవలసిందిగా ప్రధానమంత్రి శ్రీ నరేంద్ర మోదీ ప్రజలను కోరారు. ఈ నెల మన్-కీ-బాత్ కార్యక్రమంలో వన్యప్రాణుల నుండి పర్యావరణం వరకు అదేవిధంగా సంస్కృతి నుండి భారతదేశం యొక్క గొప్ప చరిత్ర వరకు అంశాలను ప్రస్తావించినట్లు కూడా శ్రీ మోదీ చెప్పారు. ఇదే విషయాన్ని ప్రధానమంత్రి సామాజిక మాధ్యమం ద్వారా ట్వీట్ చేస్తూ, "ఇటీవలి #మన్–కీ–బాత్ కార్యక్రమంలో, వన్యప్రాణుల నుండి పర్యావరణం వరకు అదేవిధంగా సంస్కృతి నుండి భారతదేశం యొక్క గొప్ప చరిత్ర వరకు వివిధ అంశాలను ప్రస్తావించడం జరిగింది. నమో యాప్ లో ఒక ఆసక్తికరమైన క్విజ్ ఉంది, ఇందులో మీరందరూ పాల్గొనవలసిందిగా నేను కోరుతున్నాను." అని పేర్కొన్నారు.
ఝార్ ఖండ్ లో అభివృద్ధి పథకాలను ప్రారంభించిన ప్రధాన మంత్రి శ్రీ నరేంద్ర మోదీ

ప్రధాన మంత్రి శ్రీ నరేంద్ర మోదీ ఝార్ ఖండ్ లోని సాహెబ్ గంజ్ లో అభివృద్ధి పథకాలను ఈ రోజు ప్రారంభించారు. గంగా నది మీదుగా నాలుగు వరుసల వంతెన నిర్మాణానికి, దానితో పాటే ఒక మల్టి- మోడల్ టర్మినల్ కు ఆయన శంకు స్థాపన చేశారు. వారాణసీ నుండి హల్దియా వరకు జాతీయ జల మార్గాన్ని అభివృద్ధిపరచే ప్రక్రియలో మల్టి- మోడల్ టర్మినల్ ఒక ముఖ్యమైన భాగంగా ఉంది. ప్రధాన మంత్రి 311 కిలోమీటర్ల మేర సాగే గోవింద్ పూర్-జమ్ తారా-దుమ్ కా-సాహెబ్ గంజ్ హైవేను ప్రారంభించారు; ఇంకా, సాహెబ్ గంజ్ జిల్లా న్యాయస్థాన భవనం వద్ద మరియు సాహెబ్ గంజ్ జిల్లా ఆసుపత్రి వద్ద ఏర్పాటు చేసిన ఒక సౌర విద్యుత్తు సదుపాయాన్ని కూడా ఆయన దేశ ప్రజలకు అంకితం చేశారు. ప్రధాన మంత్రి పహాడియా స్పెషల్ ఇండియా రిజర్వ్ బెటాలియన్ కానిస్టేబుల్స్ కు నియామక పత్రాలను; స్వయంసహాయక బృందాలకు చెందిన మహిళా ఔత్సాహిక పారిశ్రామికవేత్తలకు స్మార్ట్ ఫోన్ లను అందజేశారు. ఈ సందర్భంగా ప్రధాన మంత్రి సభను ఉద్దేశించి ప్రసంగిస్తూ, ఈ అభివృద్ధి పథకాలు సంథాల్ పరగణా ప్రాంతానికి మేలు చేస్తాయని, ఆదివాసీ సముదాయాలకు మరింత సాధికారతను ప్రసాదించడంలో తోడ్పడుతాయన్నారు. భారతదేశంలోని పేద ప్రజలు గౌరవంగా జీవించాలని కోరుకుంటున్నారని, వారు తమను తాము నిరూపించుకొనేందుకు తగ్గ అవకాశాలను వాంఛిస్తున్నారని ప్రధాన మంత్రి అన్నారు. వారి సామర్థ్యం పట్ల తనకు పూర్తి నమ్మకం ఉందని ఆయన చెప్పారు. భారతదేశంలో నిజాయతీతో కూడిన శకం ఆరంభమైందని ప్రధాన మంత్రి అన్నారు. పేదలు వారికి దక్కవలసింది పొందేటట్లు చూసేందుకు తాను పడుతున్న ప్రయాస సఫలం కావడంలో ప్రజల దీవెనలు తనకు కావాలని ఆయన కోరారు.
‘ఇన్-సితు స్లమ్ రిహాబిలిటేషన్ ప్రాజెక్ట్’ కింద ఢిల్లీలోని కల్కాజీలో కొత్తగా నిర్మించిన 3024 ఫ్లాట్లను నవంబర్, 2వ తేదీన ప్రారంభించనున్న – ప్రధాన మంత్రి

ఢిల్లీ లోని కల్కాజీ లో 'ఇన్-సితు స్లమ్ రిహాబిలిటేషన్' ప్రాజెక్టు కింద మురికివాడల నివాసితులకు పునరావాసం కల్పించడం కోసం నిర్మించిన 3,024 ఈ.డబ్ల్యూ.ఎస్. ఫ్లాట్లను ప్రధానమంత్రి శ్రీ నరేంద్ర మోదీ ప్రారంభించనున్నారు. 2022 నవంబర్, 2వ తేదీ, సాయంత్రం నాలుగున్నర గంటలకు, ఢిల్లీ లోని విజ్ఞాన్ భవన్ లో జరిగే ఒక కార్యక్రమంలో భూమి హీన్ క్యాంపులో అర్హులైన లబ్ధిదారులకు ప్రధానమంత్రి తాళం చెవులు అందజేస్తారు. అందరికీ ఇళ్లు అందించాలనే ప్రధానమంత్రి దార్శనికతకు అనుగుణంగా, ఢిల్లీ డెవలప్‌మెంట్ అథారిటీ (డి.డి.ఎ) ద్వారా 376 జుగ్గీ జోప్రీ క్లస్టర్ల లో ఇన్-సితు మురికివాడల పునరావాసం చేపట్టబడుతోంది. జుగ్గీ జోప్రి క్లస్టర్ల నివాసులకు సరైన సదుపాయాలు, సౌకర్యాలతో మెరుగైన, ఆరోగ్యకరమైన జీవన వాతావరణాన్ని అందించడం ఈ పునరావాస ప్రాజెక్టు లక్ష్యం. అటువంటి మూడు ప్రాజెక్టులను కల్కాజీ ఎక్స్‌టెన్షన్, జైలర్ వాలా బాగ్, కాత్‌ పుత్లీ కాలనీలలో డి.డి.ఏ. చేపట్టింది. కల్కాజీ ఎక్స్‌టెన్షన్ ప్రాజెక్టు కింద, కల్కాజీలో ఉన్న భూమి హీన్ క్యాంపు, నవజీవన్ క్యాంపు, జవహర్ క్యాంపు అనే మూడు మురికివాడలకు చెందిన ఇన్-సితు మురికివాడల పునరావాసం దశలవారీగా చేపట్టడం జరుగుతుంది. మొదటి దశ కింద, సమీపంలోని ఖాళీ వాణిజ్య కేంద్రానికి చెందిన స్థలంలో 3,024 ఈ.డబ్ల్యూ.ఎస్. ఫ్లాట్లు నిర్మించడం జరిగింది. భూమి హీన్ క్యాంపు లోని అర్హులైన కుటుంబాలకు కొత్తగా నిర్మించిన ఈ.డబ్ల్యూ.ఎస్. ఫ్లాట్లలో పునరావాసం కల్పించడం ద్వారా భూమి హీన్ క్యాంప్‌ వద్ద ఉన్న జుగ్గీ జోప్రి స్థలాన్ని ఖాళీ చేయించడం జరుగుతుంది. భూమి హీన్ క్యాంపు స్థలాన్ని ఖాళీ చేయించిన తర్వాత, రెండో దశ కింద ఈ ఖాళీ స్థలాన్ని నవజీవన్ క్యాంపు, జవహర్ క్యాంపు పునరావాసం కోసం వినియోగించడం జరుగుతుంది. ప్రాజెక్ట్ మొదటి దశ పూర్తి అయ్యింది, 3,024 ఫ్లాట్లు గృహప్రవేశానికి సిద్ధంగా ఉన్నాయి. ఈ ఫ్లాట్లను దాదాపు 345 కోట్ల రూపాయల ఖర్చుతో నిర్మించడం జరిగింది. విట్రిఫైడ్ ఫ్లోర్ టైల్స్, సెరామిక్స్ టైల్స్, వంటగదిలో ఉదయపూర్ గ్రీన్ మార్బుల్ కౌంటర్ మొదలైన వాటితో పూర్తి చేయడంతో సహా ఈ ఫ్లాట్లలో అన్ని పౌర సౌకర్యాలు కల్పించడం జరిగింది. వీటితో పాటు, కమ్యూనిటీ పార్కులు, ఎలక్ట్రిక్ సబ్-స్టేషన్లు, మురుగు నీటిని శుద్ధి చేసే ప్లాంటు, రెండు నీటి సరఫరా పైపు లైన్లు, లిఫ్టులు, పరిశుభ్రమైన నీటి సరఫరా కోసం భూగర్భ రిజర్వాయర్ వంటి ప్రజా సౌకర్యాలు కూడా ఏర్పాటు చేయడం జరిగింది. ఫ్లాట్ల కేటాయింపు ప్రజలకు యాజమాన్య హక్కు తో పాటు భద్రతా భావాన్ని కూడా కల్పిస్తుంది.